

Босе гьаб ракьалда бокьараб шинаб,

Бикьун Бет1ергьанас насиб гьабураб,

Гьайбатаб, берцинаб, рек1ей къабулаб,

Къасдлъун дуе ккараб, кодобе щвараб.

Босе гьаб дуниял цох1о нухалда

Бихьизе кьун бугин дуй г1умруялъулъ,

Г1ащикъго щай ругел бакъул къоязухъ,

Къалъун дуе гурищ гьеб жакъа бугеб?

Щай рак1 пашман толеб? Бачахъе ургъел,

Биччай тахида т1ад талих1 гвангъизе,

Гъизараб , чорокаб чуре лъадаца,

Маг1ил г1ораз г1азаб босун унарин.

Биччанте ракьалда рокьи т1егьазе,

Гьимиги , рохелги цоцазе кьезе,

Кьог1ал хабаразда хал гьабич1ого

Хириял щиназе талих1 бикьизе.